Angliya Kubogi. «Manchester Siti» ishtirokini davom ettiradi

«Manchester Siti» Angliya Kubogining 1/16 finalida «Kardiff Siti» ustidan g‘alaba qozondi. Kardiffdagi «Kardiff Siti» stadionida kechgan uchrashuv mehmonlar jamoasining 2:0 hisobidagi g‘alabasi bilan yakunlandi.
O‘yinning 8-daqiqasida Kevin De Bryuyne standart vaziyatdan hisobni ochdi. Birinchi bo‘lim so‘ngida Danilo qanotda Bernardu Silva bilan kombinatsiya uyushtirib, raqib himoyasini yorib o‘tdi va qulay vaziyatda turgan Rahim Sterlingni zarba berish holatiga chiqardi - 2:0.
O‘yinning ikkinchi bo‘limida muxlislar boshqa gol ko‘rishmadi.
Bu g‘alaba evaziga «Manchester Siti» Angliya Kubogining nimchorak finaliga chiqdi, «Kardiff» turnirni tark etdi.
Angliya Kubogi

1/16 final
Kardiff – Manchester Siti 0:2
Gollar: 0:1 – 8 de Bryuyne, 0:2 – 37 Sterling.

Kardiff – Eteridj, Morrison, Paterson, Bennett, Manga, Mendes-Leyng (Fini, 78), Gruyich, Xoylett, Rolls, Richards, Zoxore (Pilkington, 67).

Manchester Siti – Bravo, Kompani, Danilo, Uoker, Otamendi, Sterling, de Bryuyne, Bernardu Silva, Gundo‘g‘an, Sane (Aguero, 46), Fernandino.

Ogohlantirishlar: Bennett (45), Manga (77).